Regstreeks: #NationalShutdownDie #NationalShutdown wat deur die EFF gereël is, is tans aan die gang. Maroela Media sal gereeld die jongste nuus oor die nasionale betoging hier beskikbaar stel. Onthou om die bladsy gereeld te herlaai om die jongste nuus te kry. Malema se nasionale stilstand ‘baar ŉ muis’ (Foto:Economic Freedom Fighters/Twitter) Verskeie rolspelers is dit eens dat die nasionale stilstand Maandag min tot geen uitwerking op bedrywighede in Suid-Afrika gehad het nie. “Die terugvoer wat ons gekry het, wys dat die EFF en Julius Malema se sogenaamde nasionale stilstand inderwaarheid ŉ muis baar,” het Kallie Kriel, uitvoerende hoof van AfriForum, Maandagmiddag gesê. Min voorvalle wat verband hou met betogings is deur die loop van die dag aangemeld. Enkele gevalle wat wel aangemeld is, was geïsoleerd, met die polisie, buurtwagte en sekerheidsmaatskappye wat blitsig op betogers toegeslaan het. “Dit is ŉ duidelike bewys dat Malema se nasionale stilstand klaaglik misluk het en dat hy sy steun oorskat het. Hy het ook die krag van die gemeenskap, polisie, buurtwagte en sekerheidsmaatskappye onderskat,” sê Kriel. “Suid-Afrikaners het vandag duidelik gewys dat hulle keelvol is vir Malema se gedrag. Die 10% Suid-Afrikaners wat Malema ondersteun, het nie eens almal aan die betogings deelgeneem nie omdat hulle nie lus is vir hierdie soort moeilikheid nie.” Volgens Kriel hoef gemeenskappe nie in vrees te leef nie en kan hulle normaalweg met hul lewe voortgaan. “Ons sal nie swig voor die EFF se intimidasie nie, want dit is duidelik dat Malema meer bek as binnegoed is.” Dr. Dirk Hermann, bestuurshoof van Solidariteit, sê luidens terugvoer wat Solidariteit van werkplekke oor die hele land gekry het, is bykans geen ontwrigting aangemeld nie. “Solidariteit-lede het ongehinderd voortgewerk en uit ŉ werksoogpunt is die EFF se nasionale stilstand ŉ nasionale mislukking,” sê Hermann. ♦️In Pictures♦️#NationalShutdown continues, and the fearless defenders of the Constitution have arrived at the official residence of the dictator, Cyril Ramaphosa He Must Go And He Must Go Now! pic.twitter.com/elDTSt3gqt — Economic Freedom Fighters (@EFFSouthAfrica) March 20, 2023 The #NationalShutDown now at the Johannesburg Stock Exchange! It’s No surrender! No retreat! #RamaphosaMustGo! pic.twitter.com/YPyakcIFvh — Floyd Shivambu (@FloydShivambu) March 20, 2023 Polisie in Kaapstad kry die oorhand JP Smith, Kaapstad se burgemeesterskomiteelid vir veiligheid, sê in die Moederstad is ŉ paar sporadiese voorvalle van geweld aangemeld, maar danksy die gekoördineerde en vinnige reaksie van wetstoepassingsbeamptes is dié situasies spoedig in bedwang gebring. Die voorvalle sluit in klipgooiery, pogings om paaie met brandende bande te versper en pogings tot brandstigting. “Ons personeel bly op ŉ hoë gereedheidsgrondslag en gaan voort met hul proaktiewe patrollies en kontrolepunte om te verseker dat wet en orde gehandhaaf word,” sê Smith. Voorvalle waar betogers se planne in die wiele gery is: #NationalShutdown led by the EFF National Chair, CMSR Veronica Mente currently underway in Cape Town pic.twitter.com/MbCoywqiTN — EFF_Western Cape (@EFFWesternCape_) March 20, 2023 Geen voorvalle by KZN-gesondheidsfasiliteite Volgens die KwaZulu-Natalse departement van gesondheid het sy fasiliteite, waaronder hospitale, gemeenskapsgesondheidsentrums, klinieke en lykshuise, sonder enige onderbrekings voortgegaan. Nooddienste het ook nie onder betogers deurgeloop nie. Alle werknemers het aangemeld vir diens en geen ingange en paaie na fasiliteite is versper nie. Die departementshoof, dr. Sandile Tshabalala, het alle gesondheidswerkers bedank wat vandag vir werk opgedaag het. “Hulle het gehoor gegee aan die oproep om lewens te red en nie om aan die betogings deel te neem nie,” het Tshabalala gesê. Omsendbriewe is deur die departement van staatsdiens en administrasie aan gesondheidswerkers in die staatsdiens uitgereik, waarin werkers gewaarsku word oor die gevolge indien hulle wel aan die betogings deelneem. Julius Malema spreek ondersteuners op Kerkplein toe. (Foto: Twitter) Malema op pad na Uniegebou Julius Malema en honderde ondersteuners van die EFF is op pad na die Uniegebou in Pretoria. “Ons het vandag ’n afspraak met die strate,” het Malema gesê voordat die groep die rigting van die Uniegebou ingeslaan het. Die groep sluit in verskeie politieke figure waaronder Carl Niehaus, uitgeskopte lid van die ANC. ♦️Must Watch♦️ CIC @Julius_S_Malema joined by various organisations and ground forces peacefully marching at Tshwane to demand #RamaphosaMustGo South Africans all over the Country came out in their numbers to demonstrate dissatisfaction with the current failing Government pic.twitter.com/5iJkN3klAC — Economic Freedom Fighters (@EFFSouthAfrica) March 20, 2023 ’n Swaar polisieteenwoordigheid het die afgelope paar uur in Kerkplein geheers waar honderde ondersteuners op Malema se aankoms gewag het. EFF-LP Mbuyiseni Ndlozi het voor Malema se aankoms die skare toegespreek en vir dissipline gevra terwyl hulle op nog betogers gewag het om by die groep aan te sluit. “Ek wil ’n beroep op ons almal doen om in Kerkplein gedissiplineerd te bly en nog nie in die pad te val nie … totdat ons die nodige getallesterkte het.” Ndlozi het voorts gesê die polisie skiet op betogers wat vreedsaam in die paaie betoog. “Ons bly dus in die plein. Ons word nie uitgelok deur die blou uniforms nie.” Malema het met sy aankoms gespog oor die verloop van die EFF se nasionale stilstand. “Sommige sê die stilstand is nie ’n sukses nie, want daar is geen plundering nie. Daar is geen brand van eiendom nie. Dit is ’n leuen. Die nasionale stilstand is juis ’n sukses omdat daar geen plundering of brand van eiendom is nie. “Die media het niks anders om oor te berig as ons vreedsame optrede nie. Die betogers is die mees vreedsame mense.” CIC Julius Malema with groundforces at church square, Tshwane for a peaceful demonstration Activists have joined the call by the EFF to raise their voice to show their frustrations against the failing government led by the incompetent President Ramaphosa #NationalShutdown Posted by Economic Freedom Fighters on Monday, March 20, 2023 Net om die draai van Kerkplein betoog ondersteuners van die UDM buite die Pretoriase hooggeregshof. Die party en 18 ander het hulle tot die hof gewend om beurtkrag as ongrondwetlik te verklaar. Die saak word tans virtueel aangehoor. Enkele weermaglede hou tans ’n oog oor dié betoging. Stilstand ‘groot sukses’ Die EFF het intussen ook in ’n verklaring gesê hy is tevrede met die verloop van sy nasionale stilstand. Die party sê die stilstand is tot dusver ’n groot sukses met ondersteuners wat vreedsaam betoog en dissipline handhaaf. “Soos dinge staan, is dit nie ’n normale dag in Suid-Afrika nie. Taxistaanplekke, winkelsentrums en padoorgange wat gewoonlik besig is, is leeg. Baie winkels, ondernemings, vulstasies, motorhandelaars en howe het ook hul bedrywighede opgeskort weens die nasionale stilstand. “Die sukses van die nasionale stilstand dien as bewys dat ons mense siek en sat is vir beurtkrag, korrupsie, werkloosheid, misdaad, geslagsgebaseerde geweld en ’n gebrek aan dienslewering,” sê die EFF. Hulle neem klaarblyklik nie in ag dat talle Suid-Afrikaners langnaweek hou en dat skole ook Maandag gesluit is omdat Dinsdag ’n openbare vakansiedag is nie. Die party glo ook die skielike verlaging van fases en opskorting van beurtkrag is te danke aan die nasionale stilstand. Die nasionale stilstand sal volgens die EFF tot middernag duur. ♦️Must Watch♦️ It is because of the #NationalShutdown that South Africa has moved from Stage 4 to Stage 1 over the past four days, and was even suspended yesterday. Join the call for #RamaphosaMustGo on the streets!! pic.twitter.com/Ssp53Y8uWM — Economic Freedom Fighters (@EFFSouthAfrica) March 20, 2023 Busdiens weier om EFF-lede te vervoer Die Transnet-busdiens het intussen bekend gemaak dat hy nie Maandag dienste aan die EFF mag verskaf nie. Die EFF het die busdiens in aanloop tot sy nasionale stilstand genader om ondersteuners vandag rond te ry. Die departement van vervoer het egter daarop gewys dat die busdiens dienste aan die regering verskaf en dus sy kontrak met die regering sou verbreek as hy werksure waarvoor die regering betaal, daaraan wy om die EFF-lede rond te karwei. Die busdiens is gevolglik verhoed om van sy gewone roetes te midde van die nasionale stilstand af te wyk. Busdienste geteiken Putco het vroeg Maandag sy dienste opgeskort. (Foto: Putco/Facebook) Die busdiens Putco het vroeg Maandagoggend besluit om sy bedrywighede in Gauteng en Mpumalanga tydelik op te skort. Die tydelike opskorting sal slegs vir vandag geld. Die besluit kom nadat betogers sommige van Putco se busse in die betrokke provinsies met geweld geteiken het. “Die busse wat Putco se personeel vervoer, was van die eerstes wat versperde paaie en intimidasie teëgekom het van betogers wat aan die EFF se #NationalShutdown deelneem,” sê Lindokuhle Xulu, woordvoerder van die busdiens. “Die betogers het ook in die vroeë oggendure reeds probeer om busbestuurders wat op pad was werk toe, oor te haal om aan die betoging deel te neem.” Personeelbusse kon gevolglik nie die Vaal-streke bereik om al die busdiens se bestuurders op te laai nie, wat bedrywighede by Putco se Nancefield-depot gekniehalter het. ŉ Bus wat aan ŉ subkontrakteur van Putco behoort, is in dieselfde gebied deur betogers met klippe bestook. Volgens Xulu is een van Putco se busse in Soshanguve gekaap, terwyl nog busse in ander gebiede met klippe bestook is. “ŉ Vrouebusbestuurder is vanoggend uit ŉ bus gepluk en die voertuig is gekaap. Die bus is toe gebruik om ŉ pad in Dennilton te versper, maar die polisie het vinnig opgetree en die bus na een van Putco se plaaslike depots geneem,” sê hy. “Betogers het later by die Soshanguve-depot daarop aangedring dat busse aan hulle beskikbaar gestel word om hulle na verskeie betogingsgebiede te neem, maar veiligheidspersoneel het hulle verhoed om die betrokke depot binne te kom.” Nog ŉ bus is in die omgewing van Braamfischer met klippe bestook en beskadig. Passasiers moes noodgedwonge vlug en die bus is agtergelaat. Die bus is sedertdien teruggevind. Xulu sê die meeste roetes naby depots in Tshwane en Mpumalanga word deur betogers versper en is onveilig om te gebruik, onder meer die Moloto-pad wat ŉ hoofroete tussen Gauteng en Mpumalanga is. Een personeelbus wat onderweg na Mountain View was, moes by ŉ plaaslike polisiestasie gaan skuil toe betogers op die bus toegesak het. “Putco het hierdie voorvalle en talle ander wat vanoggend plaasgevind het, by die regering se bevelsentrum aangemeld,” sê hy. “Al die spanne is op hoë gereedheidsgrondslag en monitor die verwikkelinge.” Busse in Kaapstad Hoewel die meeste ander busdienste in die land skynbaar steeds met hul bedrywighede voortgaan, het die Golden Arrow-busdiens in Kaapstad ook intussen besluit om sy bedrywighede in sommige dele van die stad op te skort. Luidens ŉ kennisgewing op die busdiens se Facebookblad, word busse op byna alle roetes bedryf, behalwe die busse in Nyanga. “Ons herlei hierdie busse om Eisleben en Borcherds Quarry as ŉ voorsorgmaatreël.” JP Smith, Kaapstad se burgemeesterskomiteelid vir veiligheid, sê betogers het om 06:30 twee Golden Arrow busse by Borcherds Quarry met klippe bestook. Twee vensters is in die proses beskadig. Lughawens nog oop Vlugte by die Kaapstad Internasionale Lughawe gaan soos normaal voort. (Foto: JP Smith/Facebook) Die Lughawensmaatskappy van Suid-Afrika (Acsa) het in ŉ kort kennisgewing gesê dat al die lughawens in die land nog oop en in bedryf is. “Alle vlugte word soos geskeduleer bedryf en geen veranderinge is aan vliegtuie se reisplanne gemaak nie,” lui die kennisgewing. Smith het ook op Facebook gedeel dat vlugte normaalweg by die Kaapstadse Internasionale Lughawe voortgaan. Acsa het wel ŉ beroep op reisigers gedoen om sowat drie uur voor hul vlug by die lughawe aan te meld, om te verseker dat daar geen onnodige vertragings is nie. Verskeie paaie versper (Foto: EFF KZN/Twitter) Verskeie paaie is Maandagoggend weens protesoptrede versper. Polisiebeamptes en lede van die weermag staan landwyd gereed om enige betogings wat kan handuit ruk, hok te slaan. KwaZulu-Natal Daar was vroegoggend sporadiese pogings om die N3-snelweg in KwaZulu-Natal te versper, maar betogers is weens die polisie se spoedige optrede in hul spore gestuit. Volgens Anita Heyl, woordvoerder van die N3-tolkonsessie, is polisiebeamptes na die snelweg ontplooi om die roete te monitor en op enige moontlike voorvalle te reageer. Betogers het Sondagaand reeds op plekke in KwaZulu-Natal hul verskyning gemaak en in Durban ’n sekuriteitsbeampte beseer. Die wag het op betogings op die N2 in Durban gereageer. Kyle van Reenen, woordvoerder van Emer-G-Med, sê betogers het die beampte met ’n baksteen gegooi en hy het in die proses sy arm gebreek. Hy is op die toneel behandel en gestabiliseer voordat hy vir verdere mediese behandeling hospitaal toe geneem is. Op die Curnick Ndlovu-hoofweg (M25) – tussen die Ezintombini- en Bhambayi-verkeerslig in Inanda – is die pad Maandagoggend met brandende bande versper. #NationalShutdown ⚠️Roads closed with rocks and burning tyres in KwaThema and around the N17 Freeway. Motorists urged to drive with caution. pic.twitter.com/D9nWfJkvOx — Yusuf Abramjee (@Abramjee) March 20, 2023 This is not business as usual. #NationalShutdown pic.twitter.com/Goe1AzmPGO — Mbuyiseni Ndlozi (@MbuyiseniNdlozi) March 20, 2023 Oos-Kaap Luidens berigte was betogers om 07:27 besig om paaie by die Suid-Kampus van die Nelson Mandela-universiteit (NMU) in Gqeberha se versper. Die Kenton-on-Sea- en Grahamstad-kruising op die R72 was van vroeg af deur betogers versper. Jettyweg op die Bethelsdorp-pad in Gqeberha is ook met brandende bande versper, maar die polisie is van vroeg af op die toneel. Mpumalanga en Limpopo In die Laeveld is paaie by Barberton, Plaston, Mataffin, Clau Clau, Kanyamazane, Kamhlushwa, die Numbi-hek by die Nasionale Krugerwildtuin, die Kaapsehooppad en Acornhoek versper. In Mbombela is busdienste in Pienaar en Lekazi tot verdere kennisgewing opgeskort weens padversperrings. Alle paaie in en uit Matsafeni is met boomtakke, vullis en klippe versper. #EFFNationalShutdown @EFFSouthAfrica @collensedibe pic.twitter.com/Fg0nzJpTQj — @Mpumalanga _EFF (@MpumalangaEff) March 20, 2023 #NationalShutdown Protesters have started arriving here at Church Square in Tshwane (Pretoria). A memorandum of demands will be handover at the Union Buildings later. pic.twitter.com/zVAZssMzPF — Inside Politics (@InsidePolitics8) March 20, 2023 Wes-Kaap Betogers het paaie om Worcester versper. Die R60 tussen Kleinplasie, die Breedevallei-verkeersdepartement en Overhex-kelder is vir motoriste gesluit. Daar is ook versperrings in die pad by Prince George-weg en Joe Marks-boulevard in Kaapstad. Gauteng Die R513-Cullinan-Zambesi-pad by die treinbrug net voor die Baviaanspoort-gevangenis was teen Maandagoggend 09:00 nog deur betogers versper en motoriste is gemaan om die pad te vermy. In Vanderbijlpark is alle ingange na Boipatong vir verkeer gesluit. Bande is vroegoggend op die Allandale- en Kaalfontein-pad in Midrand gebrand. In Pretoria het die polisie drie verdagtes in hegtenis geneem in verband met die beskadiging van eiendom. ’n Groot aantal motorbande is op die N4-tolpad in Pretoria gevind en is deur polisie verwyder. Klippe is omstreeks 01:30 op die hoek van Universiteit- en Lynnwood-weg by die Hillcrest-winkelsentrum asook om 05:00 by Park- en Festival-straat in Hatfield gekry. Garsfontein se gemeenskapspolisiëringsforums (GPF) het bevestig dat daar nog geen voorvalle in die Garsfontein-omgewing aangemeld is nie. Volgens die Blue Hawk Tactical-veiligheidsmaatskappy kom betogers tans bymekaar op die Alexandra- en Ou Pretoria-pad en by Beyers Naudé-weg en Juice-straat. Bande word gebrand op die Tembisa- en Republiekpad. PICTURES: #NationalShutdown pic.twitter.com/LLkWHZvZlI — Thabo Tshabalala (@Thabo_Tshaba) March 20, 2023 Noord-Kaap Protesaksie is vroegoggend in Kuruman, Jan Kempdorp en Kimberley aangemeld. Noordwes Die R505 by Wolmaransstad, die R30 by Ventersdorp, R503 tussen Mahikeng en Ventersdorp, die R509 tussen Koster en Swartruggens sowel as die N12 by Klerksdorp is deur betogers versper. ♦️In Pictures♦️ Peaceful demonstrations in Bloemfontein. The time for the revolution has come! We demand an end to loadshedding and the Resignation of Cyril Ramaphosa.#NationalShutdown pic.twitter.com/9mlsdBxsBK — EFF Free State (@EFF_FreeState) March 20, 2023 57 betogers reeds vas Bheki Cele, minister van polisie. (Foto: Lirandzu Themba/Twitter) Die minister van polisie het vroeg Maandag gesê dat 57 betogers reeds landwyd in hegtenis geneem is vir onwettige bedrywighede tydens die EFF se nasionale betoging. Volgens Bheki Cele is die meeste mense in Gauteng in hegtenis geneem, gevolg deur die Vrystaat, die Oos-Kaap en KwaZulu-Natal. Hy het nie presiese getalle gegee nie. “In hierdie stadium lyk dit asof die situasie genormaliseer en onder beheer is,” sê hy. “Mense gaan werk toe soos normaalweg, selfs in brandpunte soos Soweto en Alexandra.” Verskeie mense is Maandag in die vroeë oggendure in hegtenis geneem toe hulle in Braamfontein, Johannesburg, opgeruk het. Beeldmateriaal wat op sosiale media gedeel is, wys hoe polisiebeamptes een na die ander betoger in ŉ vangwa laai. ‘n Skermskoot van die inhegtenisnemings in Braamfontein. (Foto: Twitter) Cele sê die polisie sal nie intree nie mits die betogers vreedsaam is, maar sodra bande gebrand en paaie versper word, moet hulle toetree en mense vastrek. Daar was ook gerugte van plundery, maar daar is in hierdie stadium geen verdere inligting daaroor nie. Landwyd is reeds meer as 24 000 bande bymekaargemaak wat in gebiede gelos is ter voorbereiding vir vandag se betoging. Minstens 11 000 bande is in die Oos-Kaap van paaie verwyder, terwyl owerhede in die Wes-Kaap sowat 6 000 verwyder het. “Ons werk steeds saam met die Suid-Afrikaanse Nasionale Weermag (SANW), plaaslike gemeenskappe en veiligheidsmaatskappye reg oor die land – veral in gebiede wat as brandpunte beskou kan word,” sê Cele. “Wees egter gewaarsku dat enigiemand wat die wet oortree, in hegtenis geneem sal word.” [IMPOUNDED] These are some of the tyres found by @SAPoliceService in the Western Cape, the province alone had 6 000 tyres impounded, 11 000 were taken off the streets in the Eastern Cape. Tyres are used to blockade roads and cause descriptions during protests . #Nationalshutdown pic.twitter.com/xUnaS3li2V — Lirandzu Themba (@LirandzuThemba) March 20, 2023